Publication: Magyar Közlöny
Issue: MK-2002-114 (Year: 2002, Number: 114)
Era: 1990-2004
Section: 1. A Büntetõ Törvénykönyvrõl szóló 1978. évi IV. törvény (a továbbiakban: Btk.) a XIV. Fejezet II. Címében, „A
Paragraph Index: 514

1. A Büntetõ Törvénykönyvrõl szóló 1978. évi IV. törvény (a továbbiakban: Btk.) a XIV. Fejezet II. Címében, „A nemi erkölcs elleni bûncselekmények” között a „természet elleni fajtalanság” (199. §) és a „megrontás” (201. §) törvényi tényállásaiban, továbbá értelmezõ rendelkezések [210. § és 210/A. § (2) bekezdés] útján tilalmazza a beleegyezésen alapuló szexuális kapcsolatot is, ha az a törvényben meghatározott életkorú azonos vagy különbözõ nemû személyek között létesül. Természet elleni fajtalanságot követ el az a 18. életévét betöltött személy, aki beleegyezésen alapuló szexuális kapcsolatot létesít vele azonos nemû, 14—18 év közötti életkorúval; ellenben nem követ el semmilyen bûncselekményt, ha a 14—18 éves személy tõle különbözõ nemû. Nem bûncselekmény továbbá, ha a 14—18 évesek egymással szexuális kapcsolatot létesítenek, akár azonos, akár különbözõ nemûek. A törvény megrontás címén tiltja, hogy a 14. életévét betöltött személy olyan személlyel közösüljön, akinek életkora 12—14 év. A 14—18 éves — büntetõjogilag már vétõképes — korosztály azonban nem követ el semmilyen bûncselekményt, ha a 12—14 év közötti korban lévõ, akár azonos, akár különnemû személlyel — annak beleegyezésével — fajtalankodik. A fajtalanság a közösülés kivételével minden súlyosan szeméremsértõ cselekmény, amely a nemi vágy felkeltésére vagy kielégítésére szolgál [Btk. 210/A. § (2) bekezdés]. A közösülés fogalmát a törvény nem határozza meg, azonban az egységes és állandó jogalkalmazói és dogmatikai értelmezés szerint a büntetõ törvény szempontjából a közösülés csak a különbözõ nemû személyek közötti szexuális aktusként értelmezhetõ. A Btk. azonos elkövetési magatartások és azonos büntetési tételek mellett, de külön tényállásban bünteti az erõszakos fajtalanságot. E bûncselekmény „szemérem elleni erõszak” (198. §), ha az elkövetõ és a sértett különbözõ nemû, és „természet elleni erõszakos fajtalanság” (200. §), ha az elkövetõ a sértettel azonos nemû. A két bûncselekmény alapesete között a törvényhozó annyiban különböztet, hogy a szemérem elleni erõszak csak magánindítványra, azaz a sértett kívánságára, míg a természet elleni erõszakos fajtalanság a sértett akaratától függetlenül büntetendõ (Btk. 209. §). 2002/114. szám

Source: https://magyarkozlony.hu/hivatalos-lapok/eb710bed6dfb189118ccf56032245da5984aac07/dokumentumok/83eafcc1bbf1bbb8c53dd907467e8c6009124a23/letoltes